open-index/open-wikipedia-markdown huggingface dataset:
สิทธิพงษ์ มะนาวหวาน

**สิทธิพงษ์ มะนาวหวาน** (18 กุมภาพันธ์ พ.ศ. 2525 – ) เป็นอดีตนักฟุตบอลระดับอาชีพชาวไทย

## ประวัติ
สิทธิพงษ์ มะนาวหวาน ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ในวันที่ 29 ตุลาคม พ.ศ. 2553 ในการแข่งขันไทยคม เอฟเอคัพ 2553

สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลเชียงราย ยูไนเต็ด วันที่ 25 กุมภาพันธ์ พ.ศ. 2554 ของการแข่งสปอนเซอร์ไทยพรีเมียร์ลีก ที่สนามสถาบันการพลศึกษา วิทยาเขตชลบุรี และในเดือนพฤศจิกายนของปีเดียวกันเมื่อครั้งที่พบกับสโมสรฟุตบอลบุรีรัมย์ ยูไนเต็ด ที่สนามกีฬาราชนาวี สัตหีบ กม.5 ของการแข่งไทยพรีเมียร์ลีก 2554 รวมถึงวันที่ 14 ธันวาคม เมื่อครั้งที่พบกับสโมสรฟุตบอลเมืองทอง-หนองจอก ยูไนเต็ด ที่ยามาฮ่า สเตเดียม โดยราชนาวีเป็นฝ่ายชนะที่ 3 ประตูต่อ 1

สิทธิพงษ์ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดสมุทรสงคราม ในวันที่ 14 มกราคม พ.ศ. 2555 ของการแข่งไทยพรีเมียร์ลีก 2555 ที่สนามกีฬาราชนาวี สัตหีบ กม.5 โดยเสมอกันที่ 1 ประตูต่อ 1  และเมื่อครั้งที่พบกับสโมสรฟุตบอลศรีราชา ซูซูกิ เอฟซี ในวันที่ 28 มกราคม ที่สนามซูซูกิ สเตเดี้ยม

จากนั้น สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลทีทีเอ็ม เชียงใหม่ เมื่อครั้งที่พบกับสโมสรฟุตบอลจังหวัดสมุทรสงคราม ของการแข่งไทยพรีเมียร์ลีก 2555 ที่สนามกีฬากลางจังหวัดสมุทรสงคราม และในเดือนกรกฎาคม เมื่อครั้งที่พบกับสโมสรฟุตบอลชลบุรี ที่สนามกีฬาสมโภชเชียงใหม่ 700 ปี รวมถึงในวันที่ 12 สิงหาคมปีเดียวกันนี้ เมื่อครั้งที่พบกับสโมสรฟุตบอลอาร์มี่ ยูไนเต็ด ที่สนามกีฬาสมโภชเชียงใหม่ 700 ปี ซึ่งสิทธิพงษ์สามารถทำการรักษาประตูได้หลายครั้ง และทั้งสองทีมเป็นฝ่ายเสมอกันที่ 2 ประตูต่อ 2 และในวันที่ 29 กันยายน เมื่อครั้งที่พบกับสโมสรฟุตบอลบางกอกกล๊าสที่ลีโอสเตเดียม โดยทั้งสองทีมเสมอกันที่ 2 ประตูต่อ 2 จากนั้น เขาทำหน้าที่รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลสิงห์ท่าเรือในการแข่งไทยลีกดิวิชั่น 1 ในเดือนเมษายน พ.ศ. 2556 ที่แพท สเตเดี้ยม

และในวันที่ 4 พฤษภาคม พ.ศ. 2556 สิทธิพงษ์ได้ทำหน้าที่เป็นผู้รักษาประตูให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลจังหวัดกระบี่ โดยได้มีการให้คะแนนความสามารถของนักเตะทั้งสองทีม ที่ซึ่งเขาได้คะแนนที่ 5.5 คะแนน รวมถึงในวันที่ 26 พฤษภาคม เมื่อครั้งที่พบกับสโมสรฟุตบอลบางกอก เอฟซี ที่สนามกีฬาราชนาวี สัตหีบ กม.5 โดยทั้งสองทีมเป็นฝ่ายเสมอกันที่ 3 ประตูต่อ 3

ในฤดูกาล 2014 สิทธิพงษ์ได้ย้ายไปทำหน้าที่ให้แก่สโมสรฟุตบอล ปตท. ระยอง ด้วยสัญญายืมตัวจนจบเลก 2 และ ในฤดูกาล 2015 ย้ายไปทำหน้าที่ให้แก่สโมสรฟุตบอลขอนแก่น ยูไนเต็ด ในปัจุบัน

## อ้างอิง

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นในไทยลีก
หมวดหมู่:นักฟุตบอลจากจังหวัดชัยภูมิ
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลขอนแก่น ยูไนเต็ด
กีฬายูโดในกีฬาแห่งชาติครั้งที่ 41

"ยูโด"ในการแข่งขันกีฬาแห่งชาติ ครั้งที่ 41 เชียงใหม่เกมส์ 

* มีการชิงชัย 20 เหรียญทอง
**1.ประเภทชาย 10 เหรียญทอง
**2.ประเภทหญิง 10 เหรียญทอง

* จำนวนนักกีฬาผู้เข้าแข่งขัน - คน (ช ญ) จาก - ทีมจังหวัด
* เริ่มแข่งขันวันที่ 10-14 ธันวาคม 2555
* สนามที่ใช้ในการแข่งขัน : โรงเรียนมงฟอร์ตวิทยาลัย

## สรุปเหรียญรางวัล ยูโด

## สรุปผลการแข่งขัน
### ประเภทชาย

### ประเภทหญิง

## ผลการแข่งขัน
### ประเภทชาย
#### Nage-NO-Kata

----

#### รุ่นไม่เกิน 55 กิโลกรัมชาย
แข่งขันวันที่ 11 ธันวาคม 2555

***รอบชิงเหรียญทองแดง**

----

#### รุ่นไม่เกิน 60 กิโลกรัมชาย
แข่งขันวันที่ 11 ธันวาคม 2555

***รอบชิงเหรียญทองแดง**

----

#### รุ่นไม่เกิน 66 กิโลกรัมชาย
แข่งขันวันที่ 12 ธันวาคม 2555

***รอบชิงเหรียญทองแดง**

----

#### รุ่นไม่เกิน 73 กิโลกรัมชาย
แข่งขันวันที่ 12 ธันวาคม 2555

***รอบชิงเหรียญทองแดง**

----

#### รุ่นไม่เกิน 81 กิโลกรัมชาย
แข่งขันวันที่ 13 ธันวาคม 2555

***รอบชิงเหรียญทองแดง**

----

#### รุ่นไม่เกิน 90 กิโลกรัมชาย
แข่งขันวันที่ 13 ธันวาคม 2555

***รอบชิงเหรียญทองแดง**

----

#### รุ่นไม่เกิน 100 กิโลกรัมชาย
แข่งขันวันที่ 13 ธันวาคม 2555

***รอบชิงเหรียญทองแดง**

----

#### รุ่น 100 กิโลกรัมขึ้นไปชาย
แข่งขันวันที่ 14 ธันวาคม 2555

***รอบชิงเหรียญทองแดง**

----

#### รุ่นไม่จำกัดน้ำหนักชาย
แข่งขันวันที่ 14 ธันวาคม 2555

***รอบชิงเหรียญทองแดง**

----

### ประเภทหญิง
#### Ju-No-Kata

----

#### รุ่นไม่เกิน 45 กิโลกรัมหญิง
แข่งขันวันที่ 11 ธันวาคม 2555

***รอบชิงเหรียญทองแดง**

----

#### รุ่นไม่เกิน 48 กิโลกรัมหญิง
แข่งขันวันที่ 11 ธันวาคม 2555

***รอบชิงเหรียญทองแดง**

----

#### รุ่นไม่เกิน 52 กิโลกรัมหญิง
แข่งขันวันที่ 12 ธันวาคม 2555

***รอบชิงเหรียญทองแดง**

----

#### รุ่นไม่เกิน 57 กิโลกรัมหญิง
แข่งขันวันที่ 12 ธันวาคม 2555

***รอบชิงเหรียญทองแดง**

----

#### รุ่นไม่เกิน 63 กิโลกรัมหญิง
แข่งขันวันที่ 13 ธันวาคม 2555

***รอบชิงเหรียญทองแดง**

----

#### รุ่นไม่เกิน 70 กิโลกรัมหญิง
แข่งขันวันที่ 13 ธันวาคม 2555

***รอบชิงเหรียญทองแดง**

----

#### รุ่นไม่เกิน 78 กิโลกรัมหญิง
แข่งขันวันที่ 14 ธันวาคม 2555

***รอบชิงเหรียญทองแดง**

----

#### รุ่น 78 กิโลกรัมขึ้นไปหญิง
แข่งขันวันที่ 14 ธันวาคม 2555

***รอบชิงเหรียญทองแดง**

----

#### รุ่นไม่จำกัดน้ำหนักหญิง
แข่งขันวันที่ 14 ธันวาคม 2555

***รอบชิงเหรียญทองแดง**

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมยูโดแห่งประเทศไทย

หมวดหมู่:กีฬาแห่งชาติครั้งที่ 41
จุดทิศหลัก

[thumb|300px|right|[วงเข็มทิศแสดงจุดทิศหลักทั้งสี่ จุดทิศรองทั้งสี่ และทิศย่อย ๆ อีกแปดทิศ]]
**จุดทิศหลัก** หมายถึงทิศทางทางภูมิศาสตร์ไปยังตำแหน่งต่าง ๆ อาทิ ทิศเหนือ (น., N) ทิศตะวันออก (ต.อ., E) ทิศใต้ (ต., S) และทิศตะวันตก (ต.ต., W) ซึ่งเรียกโดยย่อว่า *ทิศทั้งสี่* หรือ *สี่ทิศ* โดยแนวทิศตะวันออก-ตะวันตก ทำมุมฉากกับแนวทิศเหนือ-ใต้ และทิศตะวันออกหมุนไปตามเข็มนาฬิกาจากทิศเหนือ และยังมี **จุดทิศรอง** คือทิศที่อยู่ระหว่างจุดทิศหลักเป็นแนวเฉียง 45 องศา อันได้แก่ ทิศตะวันออกเฉียงเหนือ (ต.อ.น., NE) ทิศตะวันออกเฉียงใต้ (ต.อ.ต., SE) ทิศตะวันตกเฉียงใต้ (ต.ต.ต., SW) และทิศตะวันตกเฉียงเหนือ (ต.ต.น., NW) ซึ่งเรียกโดยรวมว่า *ทิศทั้งแปด* หรือ *แปดทิศ* นอกจากนี้ยังสามารถมีทิศย่อย ๆ ลงไปอีกก็ได้

หากผู้สังเกตการณ์บนพื้นผิวโลกยืนตรงหันหน้าไปทางทิศเหนือ ด้านหลังของเขาจะเป็นทิศใต้ ด้านขวาก็จะเป็นทิศตะวันออก และด้านซ้ายก็จะเป็นทิศตะวันตก เครื่องมือกำหนดพิกัดต่าง ๆ บนโลก มักทำงานโดยมองหาทิศเหนือเป็นหลักก่อน ถึงแม้ว่าทิศอื่นก็สามารถใช้ได้เหมือนกันถ้าหากเชื่อถือได้

## จุดทิศหลักในวัฒนธรรมต่าง ๆ
ภูมิศาสตร์โบราณ กล่าวถึงทิศอย่างน้อยสองทิศ เป็นปฐม เช่น การบอกว่าสิ่งใดสิ่งหนึ่ง ดังประโยคที่ว่า "ปรากฏที่ทิศตรง และบ้างก็มีปรากฏอยู่ด้านทิศเฉียงด้วยหากมองลงมาจากภูเขา" เป็นต้น ส่วนใหญ่หมายถึงทิศทั้งสี่ เป็นทิศตรงในการดูภูมิแบบสี่ทิศ นอกกว่าสี่ทิศนี้ คือ *ทิศเฉียง* เชื่อว่า ทิศที่หมายถึงทิศทั้งแปด เป็นทิศตรงเช่นเดียวกัน เป็นการแบ่งจำนวนของทิศตรง

ทิศที่มีทิศเฉียงอีกสองประเภทคือ ทิศทั้งหกตามตำราทางพุทธศาสนา (ทิศทั้งสี่ รวมกับ ทิศเบื้องบน และทิศเบื้องล่าง) และทิศทั้งสิบตามตำราทางพุทธศาสนา (ทิศเหนือ ทิศใต้ ทิศตะวันออก ทิศตะวันตก ทิศตะวันออกเฉียงเหนือ ทิศตะวันออกเฉียงใต้ ทิศตะวันตกเฉียงเหนือ ทิศตะวันตกเฉียงใต้ ทิศเบื้องบน และทิศเบื้องล่าง) ทิศน้อยใหญ่ดังกล่าว เดิมที คงเรียกแต่ว่า เป็นทิศตรงหรือทิศเฉียงเท่านั้น กว่านั้นต่อมา จึงกำหนดชื่อ ซ้าย ขวา และแนวที่เป็นกำหนดนัดหมายต่อกันมากขึ้นตามลักษณะภูมิประเทศและดาราศาสตร์

## อ้างอิง

## แหล่งข้อมูลอื่น
* ดำรงศักดิ์ บุญยเลิศ (12 กรกฎาคม 2550). ''ศัพท์บัญญัติสำหรับ 32 ทิศ'' 

หมวดหมู่:การกำหนดทิศทาง
เซียน

[200px|thumb|[โป๊ยเซียน (เทพเจ้าจีน)|แปดเซียน]]

ในลัทธิเต๋า **เซียน** () หมายถึงนักสิทธิ์ ผู้บรรลุถึงอมตภาพทางร่างกายและวิญญาณ นี่แตกต่างจากเทพเจ้า () ในลัทธิเต๋า

## ลำดับชั้น
คัมภีร์**จง-ลฺหวี่ฉฺวานเต้าจี๋** (鐘呂傳道集) ซึ่งจงหลี เฉฺวียน และลฺหวี่ ต้งปิน เซียนในกลุ่มแปดเซียนเป็นผู้ประพันธ์ขึ้น ได้จำแนกเซียนออกเป็น 5 ชั้น ได้แก่
# **กุ่ยเซียน** (鬼仙) คือคนที่มีพลังยินมากเกินไป และหมดพลังชีวิต มีลักษณะคล้ายผีดิบหรือปีศาจจิ้งจอกเก้าหาง อาศัยอยู่ในภูมิของผี
# **เหรินเซียน** (人仙) คือมนุษย์ที่มีพลังยินหยางอย่างสมดุล จนมีชีวิตเป็นอมตะได้ ไม่แก่หรือเจ็บไข้ได้ป่วย แต่ยังมีความหิวกระหายและต้องการเครื่องนุ่งห่มอย่างมนุษย์ทั่วไป อาศัยอยู่ในมนุษยภูมิ
# **ตี้เซียน** (地仙) เมื่อพลังยินเปลี่ยนไปเป็นพลังหยางอย่างสมบูรณ์ ร่างกายจะอยู่ได้โดยไม่ต้องกินอาหาร น้ำดื่ม หรือเสื้อผ้า ไม่รู้ร้อนรู้หนาว อาศัยอยู่ในโลก
# **เฉินเซียน** (神仙) ร่างกายจะเปลี่ยนเป็นไอ และสามารถแปลงร่างเป็นสิ่งใดก็ได้ ยังอาศัยอยู่ในโลกเพื่อสอนเต๋าแก่มนุษย์ อาศัยในโลกวิญญาณ เมื่อสั่งสมบุญจนเพียงพอก็จะได้รับอาณัติแห่งสวรรค์ให้เลื่อนขั้นไปอยู่บนสวรรค์
# **เทียนเซียน** (天仙) คือวิญญาณอมตะที่ถูกรับขึ้นสวรรค์ ในระยะแรกจะได้ปกครองน้ำ ต่อมาจะได้รับมอบหมายให้ปกครองโลกและสวรรค์ตามลำดับ สามารถท่องเที่ยวไปมาระหว่างโลกกับสวรรค์ได้

## อ้างอิง
กล้องจุลทรรศน์ของไฮเซินแบร์ค

**กล้องจุลทรรศน์ของไฮเซินแบร์ค** () เป็นกล้องจุลทรรศน์ในการทดลองทางความคิดของแวร์เนอร์ ไฮเซินแบร์ค ต่อมาการทดลองทางความคิดนี้นำไปสู่หลักความไม่แน่นอนของกลศาสตร์ควอนตัมซึ่งขัดกับหลักการพื้นฐานของทัศนศาสตร์ กล่าวคือการสังเกตสิ่งที่มีมวลมากในชีวิตประจำวันนั้นไม่ได้ส่งผลกระทบต่อพฤติกรรมของวัตถุที่ถูกสังเกตแต่อย่างใด แต่เมื่อพูดถึงวัตถุที่มีมวลน้อยอย่างเช่นอิเล็กตรอนแล้วเป็นไปไม่ได้ที่จะสังเกตพฤติกรรมของอิเล็กตรอนโดยไม่กระทบต่อพฤติกรรมของมันเอง เนื่องจากแสงมีโมเมนตัมแปรผันตามความถี่คองคลื่นแสง ดังนั้นวัตถุที่ถูกแสงตกกระทบจึงมีการเปลี่ยนแปลงโมเมนตัมหรือ *ถูกชน* ด้วยโฟตอนดังปรากฏการณ์คอมพ์ตัน นั่นคือยิ่งต้องการภาพของวัตถุชัดเจนเท่าไหร่ก็ต้องใช้แสงที่มีความถี่มากขึ้น และทำให้โฟตอนมีโมเมนตัมมากขึ้นก็จะรบกวนพฤติกรรมของวัตถุที่ถูกสังเกตมากขึ้นตามไปด้วย

## ข้อเสนอของไฮเซินแบร์ค
ข้อเสนอฉบับเต็มสามารถดูได้ที่นี่ (Heisenberg 1930) โดยสรุปได้ดังนี้ ไฮเซินแบร์คสมมติว่าอิเล็กตรอนเป็นอนุภาคปกติซึ่งจะถูกสังเกตโดยกล้องจุลทรรศ์ และกำลังเคลื่อนที่เป็นเส้นตรงไปในทิศทาง x ดังภาพประกอบจะเห็นว่าลำแสงสองลำผ่านเลนส์ของกล้องและเกิดโฟกัสที่อิเล็กตรอนและทำมุมกัน \varepsilon กำหนดให้ \lambda เป็นความยาวคลื่นของลำแสง ดังนั้นความสามารถในการแยกแยะวัตถุของกล้องจุลทรรศน์จะมีค่า

:\Delta x = \frac{\lambda}{\sin \varepsilon/2}. (http://spiff.rit.edu/classes/phys314/lectures/heis/heis.html)

การที่ผู้สังเกตได้รับภาพจากอิเล็กตรอน นั่นคือลำแสงไปตกกระทบอิเล็กตรอนแล้วสะท้อนกลับเข้ามาที่กล้องจุลทรรศน์แล้วผ่านเข้าสู่ตา แต่เรารู้ว่าโฟตอนมีโมเมนตัมมีค่าแปรผันตาม h/\lambda เมื่อ h เป็นค่าคงตัวของพลังค์ ดังนั้นการที่โฟตอนพุ่งชนทำให้อิเล็กตรอนย่อมทำให้เกิดแรงถีบขึ้น ภายหลังเรียกปรากฏการณ์คอมพ์ตัน แต่ขนาดของแรงถีบไม่สามารถทราบได้แน่ชัด และทิศทางที่กระเจิงไปของโฟตอนก็ไม่แน่นอน สุดท้ายจะได้ว่าอิเล็กตรอนมีโมเมนตัมในทิศทาง x คลาดเคลื่อนดังนี้

:\Delta p_x \approx \frac{h}{\lambda}\sin\varepsilon/2. (http://spiff.rit.edu/classes/phys314/lectures/heis/heis.html)

รวมความสัมพันธ์ของ \Delta x และ \Delta p_x จะได้ว่า

:\Delta x \Delta p_x \approx \left ( \frac{\lambda}{\sin \varepsilon/2} \right) \left ( \frac{h}{\lambda}\sin\varepsilon/2 \right) = h, (http://spiff.rit.edu/classes/phys314/lectures/heis/heis.html)

ซึ่งเป็นรูปใกล้เคียงกับหลักความไม่แน่นอนของไฮเซินแบร์ค

หมวดหมู่:การทดลองทางความคิดเชิงฟิสิกส์
หมวดหมู่:กลศาสตร์ควอนตัม
สหพันธ์กีฬาขี่ม้านานาชาติ

**สหพันธ์กีฬาขี่ม้านานาชาติ** (อังกฤษ: International Federation for Equestrian Sports; ฝรั่งเศส: *Fédération Équestre Internationale*, อักษรย่อ: *FEI*) เป็นองค์กรกำกับดูแลกีฬาระหว่างประเทศของกีฬาขี่ม้า

สำนักงานใหญ่ของสหพันธ์กีฬาขี่ม้านานาชาติอยู่ที่โลซาน ประเทศสวิตเซอร์แลนด์ โดยมีชื่อย่อในการดำเนินการคือ เอฟอีไอ (FEI) รวมถึงทำการปกป้องสวัสดิภาพของม้าจากการทำร้ายร่างกายหรือการให้สารต้องห้าม

## สาขา
สหพันธ์กีฬาขี่ม้านานาชาติดูแลในสองสาขาภายใต้การแข่งขันระดับโลก ทั้งกีฬาขี่ม้าสำหรับคนปกติและ:
* เดรสสาจ (ศิลปะการบังคับม้า)
* รถเทียมม้า
* ขี่ม้ามาราธอน
* อีเวนติง
* กีฬาขี่ม้าสำหรับคนพิการ
* เรนนิง
* ขี่ม้ากระโดเชือกบนสิ่งกีดขวาง
* ยิมนาสติกบนหลังม้า

สองสาขาที่อยู่ภายใต้การดูแลในระดับภูมิภาค:
*ฮอร์สบอล
*เต็นท์เพ็กกิง

สหพันธ์กีฬาขี่ม้านานาชาติ มิได้มีส่วนควบคุมหรือออกกฎสำหรับการแข่งม้าหรือ แต่ในกรณีหลัง ทางองค์กรได้ลงนามบันทึกความเข้าใจร่วมกับ

## ประวัติ
สหพันธ์กีฬาขี่ม้านานาชาติก่อตั้งขึ้นในปี พ.ศ. 2464 โดยการเข้าร่วมขององค์กรระดับชาติของ เบลเยียม, เดนมาร์ก, ฝรั่งเศส, อิตาลี, ญี่ปุ่น, นอร์เวย์, สวีเดน และสหรัฐ ปัจจุบันมีสหพันธ์ขี่ม้าแห่งชาติ 138 แห่งเข้าร่วมกับ FEI

## อ้างอิง

## แหล่งข้อมูลอื่น
* 
** FEI TV: Official Video Website
** 

หมวดหมู่:องค์กรกีฬา
หมวดหมู่:องค์กรกีฬาระหว่างประเทศ
หมวดหมู่:สหพันธ์กีฬาระหว่างประเทศ

หมวดหมู่:องค์กรกีฬาขี่ม้า
เนเฟช

**เนเฟช** ( เป็นคำที่ปรากฏในคัมภีร์ฮีบรูของศาสนายูดาห์ หมายถึง "ชีวิต" ซึ่งมีอยู่ทั้งในมนุษย์และสัตว์ ซึ่งจะสิ้นสุดลงเมื่อผู้นั้นตาย เนเฟชตามความเข้าใจของศาสนายูดาห์และพยานพระยะโฮวาจึงไม่ใช่วิญญาณอมตะ

ศาสนาคริสต์ได้พัฒนาความเชื่อนี้ต่อมาว่าเนเฟชหรือ "พซีเค" ในภาษากรีกเป็นวิญญาณอมตะ จะดำรงอยู่ต่อไปแม้ว่าร่างกายจะแตกสลายไปแล้วก็ตาม นิกายโปรเตสแตนต์ฝ่ายลัทธิคาลวินเชื่อว่าวิญญาณเป็นอมตะ และยังมีความรู้สึกอยู่ตลอดแม้ตายไปแล้ว แต่ฝ่ายลูเทอแรนว่าวิญญาณเป็นมตะ จะหลับใหลไปจนกว่าบรรดาผู้ตายจะคืนชีพ นิกายอีสเทิร์นออร์ทอดอกซ์เชื่อว่าวิญญาณจะไปอยู่ที่แดนผู้ตาย ส่วนนิกายโรมันคาทอลิกเชื่อว่าผู้ที่ยังไม่ได้รับการชำระให้บริสุทธิ์จะต้องไปอยู่ในแดนชำระก่อน เมื่อบริสุทธิ์แล้วจึงขึ้นสวรรค์ต่อไป ตั้งแต่สังคายนาลาเตรันครั้งที่ห้า คริสตจักรโรมันคาทอลิกถือว่าผู้ไม่เชื่อว่าวิญญาณเป็นอมตะเป็นพวกนอกรีต

## อ้างอิง

หมวดหมู่:อัตตา
หมวดหมู่:คำและวลีภาษาฮีบรู
หมวดหมู่:สัตว์ในคัมภีร์ไบเบิล
หมวดหมู่:พืชในคัมภีร์ไบเบิล
หมวดหมู่:มานุษยวิทยาศาสนาคริสต์
ทาง

**ทาง** อาจหมายถึง

* ทิศทาง
* แนวหรือพื้นที่สําหรับใช้สัญจร
** ถนน
** ทางด่วน
** ทางเท้า
** ทางม้าลายหรือทางข้าม
** ทางรถไฟ
* ใบของต้นไม้บางชนิด เช่น หมาก มะพร้าว กล้วย
ซูซาโฟน

thumb
**ซูซาโฟน** () เป็นเครื่องดนตรีกลุ่มเครื่องลมทองเหลืองใช้ในวงโยธวาทิต ตั้งชื่อตามชื่อของจอห์น ฟิลิป ซูซา หัวหน้าวงดุริยางค์นาวิกโยธินสหรัฐอเมริกา ที่เป็นผู้ออกแบบและสั่งสร้างขึ้น

ซูซาโฟนมีลักษณะเป็นรูปวงแหวนขนาดใหญ่ เวลาบรรเลงนักดนตรีต้องคล้องไหล่ ปากลำโพง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง จะหันออกไปด้านหน้า ทำให้นักดนตรีสามารถเคลื่อนไหวหรือเดินแปรขบวนได้สะดวก โดยจอห์น ฟิลิป ซูซา เป็นผู้สั่งให้บริษัท ซี. จี. คอนน์ ผู้ผลิตเครื่องดนตรีเป็นผู้พัฒนาขึ้นในช่วงปี ค.ศ. 1889 โดยปรับปรุงมาจากทูบา และเฮลิคอน ซึ่งเป็นเครื่องดนตรีที่มีลักษณะคล้ายกัน แต่หันปากแตรไปด้านข้าง

## แหล่งข้อมูลอื่น

* Virginia Tech Music Dictionary: Sousaphone 
* All The Instruments: Sousaphone 
* Sousaphone History 

หมวดหมู่:เครื่องลมทองเหลือง
ดิเรก เจริญผล

**ดิเรก เจริญผล** (เกิด 5 กุมภาพันธ์ พ.ศ. 2478) อดีตรัฐมนตรีว่าการกระทรวงคมนาคม ในรัฐบาลพลเอกชวลิต ยงใจยุทธ

## ประวัติ
ดิเรก เจริญผล เกิดเมื่อวันที่ 5 กุมภาพันธ์ พ.ศ. 2478 สำเร็จการศึกษาระดับปริญญาตรี สาขาวิศวกรรมไฟฟ้า จาก Clarkson College of Technology

## การทำงาน
ดิเรก เจริญผล เป็นผู้ที่มีบทบาทในวงการโทรคมนาคมของไทย เคยดำรงตำแหน่งรองผู้อำนวยการองค์การโทรศัพท์แห่งประเทศไทย และได้รับพระบรมราชโองการโปรดเกล้าฯ แต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกชวลิต ยงใจยุทธ ซึ่งทำหน้าที่กำกับดูแลงานด้านการสื่อสารโทรคมนาคม

ในปี พ.ศ. 2547 เขาได้รับการเสนอชื่อเป็นคณะกรรมการกิจการโทรคมนาคมแห่งชาติ (กทช.) ให้วุฒิสภาพิจารณา แต่ไม่ได้รับคัดเลือก ต่อมาได้เข้ารับตำแหน่งผู้เชี่ยวชาญประจำ กทช.

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:พนักงานรัฐวิสาหกิจชาวไทย
หมวดหมู่:วิศวกรชาวไทย
อาร์มาเกดดอน (2004)

**อาร์มาเกดดอน (2004)** (อังกฤษ:Armageddon (2004)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 12 ธันวาคม ค.ศ. 2004 ณ สนามGwinnett Center ในเมืองDuluth, Georgia ซึ่งเป็นรายการในลำดับรายการอาร์มาเกดดอนครั้งที่ 5 โดยแสดงนักมวยปล้ำจากสแมคดาวน์! ในรายการนี้มีการแข่งขันปล้ำกัน 9 รายการด้วยกัน

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี อาร์มาเกดดอน
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official Armageddon 2004 website

หมวดหมู่:มวยปล้ำอาชีพในปี พ.ศ. 2547
หมวดหมู่:กีฬาในแอตแลนตา
หมวดหมู่:เวิลด์เรสต์ลิงเอ็นเตอร์เทนเมนต์ อาร์มาเกดดอน
สวนอิโนกาชิระ

thumb|right|250px|บึงอิโนกาชิระ

**สวนอิโนกาชิระ** () เป็นสวนสาธารณะตั้งอยู่ระหว่างเมืองมูซาชิโนะ และเมืองมิตากะ จังหวัดโตเกียว ประเทศญี่ปุ่น มีเนื้อที่ประมาณ 400,000 ตารางเมตร (ประมาณ 240 ไร่)

สวนอิโนกาชิระเปิดใช้งานเมื่อวันที่ 1 พฤษภาคม ค.ศ. 1918 โดยมีชื่อทางการว่า อิโนกาชิราอนชิโกเอ็ง (井の頭恩賜公園) ซึ่งแปลว่า "อิโนกาชิระสวนพระราชทานจากจักรพรรดิ" ซึ่งเป็นสวนสาธารณะที่สมเด็จพระจักรพรรดิพระราชทานแก่สาธารณะเป็นสวนแรกของโตเกียว ตั้งแต่ปี ค.ศ. 1913

## สิ่งที่น่าสนใจ
ภายในสวนอิโนกาชิระมีจุดเด่น คือ มีบึงน้ำหรือทะเลสาบอิโนกาชิระเป็นแหล่งต้นน้ำหลักของแม่น้ำคันดะ เป็นบึงรูปวงกลมใหญ่เรียว  มีวัดที่ประดิษฐานของเบ็นไซเต็ง สวนสัตว์ และพิพิธภัณฑ์สัตว์น้ำขนาดเล็ก มีสถานที่สำหรับประชาชนนำสินค้ามาขาย แสดงความสามารถในด้านศิลปะต่าง ๆ ประชาชนนิยมมาพักผ่อนในช่วงวันหยุดสุดสัปดาห์ โดยเฉพาะการมาชมดอกซะกุระบานในช่วงเทศกาลฮานามิ

ในส่วนทางด้านทิศตะวันตกเฉียงใต้ของสวนเป็นที่ตั้งของพิพิธภัณฑ์จิบลิ

ในช่วงฤดูใบไม้ผลิ ดอกซะกุระจะร่วงหล่นลงสู่บึงน้ำเป็นภาพสีชมพูสวยงาม และในช่วงฤดูใบไม้ร่วง ใบไม้ที่นี่หลายชนิดจะผลัดใบและเปลี่ยนสีเป็นสีสันต่าง ๆ ในฤดูร้อนจะร่มรื่นด้วยความเขียวชอุ่มของต้นไม้นานาชนิด และในช่วงฤดูหนาวที่อุณหภูมิติดลบ จะเปลี่ยนเป็นสีขาว และเป็นแหล่งที่นกน้ำอพยพชนิดต่าง ๆ บินมารวมตัวกัน ณ บึงน้ำแห่งนี้ 

## อ้างอิง

## แหล่งข้อมูลอื่น

หมวดหมู่:สวนสาธารณะในประเทศญี่ปุ่น
หมวดหมู่:โตเกียว
ดีเซมเบอร์ทูดิสเมมเบอร์ (2006)

**ดีเซมเบอร์ทูดิสเมมเบอร์ (2006)** () เป็นรายการมวยปล้ำเพย์-เพอร์-วิวของเวิลด์เรสต์ลิงเอ็นเตอร์เทนเมนต์ จัดเมื่อวันที่ 30 เมษายน ค.ศ. 2006 ในสนามJames Brown Arena ในเมืองAugusta ,Georgia ,สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2006 หลังจากที่เคยจักขึ้นครั้งแรกในปี 1995 ในสมาคมเอ็กซ์ตรีมแชมเปียนชิพเรสต์ลิง และเป็นการปล้ำของนักมวยปล้ำอีซีดับเบิลยู

## ผลการปล้ำ/แมทช์การปล้ำ

### ผลการปล้ำเอ็กซ์ตรีมอิลิมิเนชั่น แชมเบอร์

## ดูเพิ่ม

*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*December to Dismember official website

หมวดหมู่:มวยปล้ำอาชีพในปี พ.ศ. 2549
หมวดหมู่:อีซีดับเบิลยู ดีเซมเบอร์ทูดิสเมมเบอร์
ระยะฟัก

**ระยะฟัก**คือช่วงเวลาระหว่างการสัมผัสสิ่งที่ทำให้เกิดโรค (เช่น เชื้อก่อโรค สารเคมี หรือรังสี เป็นต้น) กับการปรากฏอาการของโรค ในกรณีโรคติดเชื้อ ระยะฟักคือระยะเวลาที่เชื้อเพิ่มจำนวนจนถึงจุดที่จะทำให้เกิดอาการในผู้ป่วยได้

## ตัวอย่าง
ระยะฟักมีความแตกต่างกันไปในแต่ละการเจ็บป่วยแต่ละครั้ง แต่ละคน ดังนั้นจึงระบุได้เป็นช่วง หรือหากเป็นไปได้อาจระบุด้วยค่าเปอร์เซนไทล์ที่ 10 และ 90 แม้จะทำไม่ได้ในทุกกรณีก็ตาม

## อ้างอิง

หมวดหมู่:วิทยาการระบาด
เพชรราช พุฒซ้อน

พันจ่าอากาศเอก **เพชรราช พุฒซ้อน** ชื่อเดิม **เพชร พุฒซ้อน** เป็นผู้ฝึกสอนวอลเลย์บอลชายหาดหญิงทีมชาติไทย

## ประวัติ
พันจ่าอากาศเอก เพชรราช พุฒซ้อน ชื่อเดิม เพชร พุฒซ้อน เกิดวันที่ 6 สิงหาคม พ.ศ. 2516 เกิดที่อำเภอหนองเสือ จังหวัดปทุมธานี 

## การศึกษา
* โรงเรียนแสนชื่นปานนุกูล
* โรงเรียนหนองเสือวิทยาคม
* โรงเรียนจ่าอากาศ รุ่น 2536 เหล่าทหารสารวัตร
* ปริญญาตรี คณะบริหารการจัดการ สาขาการจัดการทั่วไป มหาวิทยาลัยราชภัฏวไลอลงกรณ์
* ปริญญาโท คณะศิลปศาสตรมหาบัณฑิต สาขาบริหารองค์การ มหาวิทยาลัยศรีปทุม

## ผลงาน
* ชนะเลิศ อาเซียน บีช วอลเลย์บอล จังหวัดตรัง
* ชนะเลิศ เอเซีย แชมเปี้ยนชิพ บีช วอลเลย์บอล จังหวัดสงขลา
* ชนะเลิศ อาเซียน บีช วอลเลย์บอลควินตาน่า ประเทศมาเลเซีย
* ชนะเลิศ ซีเกมส์ ประเทศฟิลิปปินส์

นักกีฬา วรภัสสร รตารงค์ - ธนะรัศมิ์ฐา อุดมฉวี
* รองชนะเลิศ กีฬาชิงชนะเลิศแห่งประเทศไทย จังหวัดตรัง

## นักกีฬาที่ฝึกสอน

## อ้างอิง

หมวดหมู่:นักวอลเลย์บอลชายชาวไทย‎
หมวดหมู่:ผู้ฝึกสอนวอลเลย์บอลชาวไทย
หมวดหมู่:ผู้ฝึกสอนทีมชาติ
หมวดหมู่:บุคคลจากอำเภอหนองเสือ
หมวดหมู่:ทหารอากาศชาวไทย
หมวดหมู่:นักกีฬาจากจังหวัดปทุมธานี
สุรพร ดนัยตั้งตระกูล

**สุรพร ดนัยตั้งตระกูล** (เกิด 20 กุมภาพันธ์ พ.ศ. 2499) เป็นนักการเมืองชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลพลเอกชวลิต ยงใจยุทธ อดีตกรรมการบริหารพรรคพลังประชารัฐ อดีตสมาชิกสภาผู้แทนราษฎร
แบบบัญชีรายชื่อ อดีตสมาชิกสภาผู้แทนราษฎรจังหวัดร้อยเอ็ด

## ประวัติ
สุรพร เกิดเมื่อวันที่ 20 กุมภาพันธ์ พ.ศ. 2499 ที่อำเภอโพนทอง จังหวัดร้อยเอ็ด ด้านครอบครัวสมรสกับนางภาวนา ดนัยตั้งตระกูล เป็นน้องชายสุรชัย ดนัยตั้งตระกูล อดีตวุฒิสภาไทย ชุดที่ 12 

สำเร็จการศึกษาระดับปริญญาตรี สาขาเศรษฐศาสตร์อุตสาหกรรม คณะเศรษฐศาสตร์ จากมหาวิทยาลัยรามคำแหง ระดับปริญญาโท รัฐประศาสนศาสตรมหาบัณฑิต จากสถาบันบัณฑิตพัฒนบริหารศาสตร์

## การทำงาน
สุรพร เคยเป็นผู้สื่อข่าวของหนังสือพิมพ์เดลินิวส์ และเป็นสมาชิกสภาผู้แทนราษฎรจังหวัดร้อยเอ็ด ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับเลือกตั้งอีกในการเลือกตั้งเดือนมีนาคม พ.ศ. 2535 และเดือนกันยายน พ.ศ. 2535 รวมถึงการเลือกตั้งในปี พ.ศ. 2538 และ พ.ศ. 2539 ในสังกัดพรรคความหวังใหม่ แต่ในการเลือกตั้ง พ.ศ. 2544 เขาแพ้ให้กับนายเอกภาพ พลซื่อ จากพรรคเสรีธรรม จากนั้นจึงลงสมัครรับเลือกตั้งสมาชิกวุฒิสภา ในปี พ.ศ. 2549 และได้รับเลือกตั้ง ต่อมาเขาได้ร่วมงานกับพรรครวมใจไทยชาติพัฒนา

ใน พ.ศ. 2561 เขาได้ร่วมก่อตั้งพรรคพลังประชารัฐ และดำรงตำแหน่งกรรมการบริหารพรรค ในปี 2562 เขาลงสมัครรับเลือกตั้ง สส.แบบบัญชีรายชื่อ สังกัดพรรคพลังประชารัฐ ลำดับที่ 25 แต่ไม่ได้รับเลือกตั้ง ต่อมาในปี พ.ศ. 2565 ได้เลื่อนเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ แทน สันติ กีระนันทน์ 

### การดำรงตำแหน่งทางการเมือง
สุรพร เคยได้รับการแต่งตั้งเป็นประจำสำนักนายกรัฐมนตรี ในปี พ.ศ. 2531 เป็นเลขานุการรัฐมนตรีช่วยว่าการกระทรวงแรงงานและสวัสดิการสังคม ในปี พ.ศ. 2538 กระทั่งในปี พ.ศ. 2539 จึงได้รับการแต่งตั้งเป็นรัฐมนตรีช่วยว่าการกระทรวงศึกษาธิการ ต่อมาในเดือนสิงหาคม พ.ศ. 2540 เขาถูกปรับออกจากความเป็นรัฐมนตรี พร้อมรัฐมนตรีในกระทรวงศึกษาธิการทั้งคณะ 

ในรัฐบาลยิ่งลักษณ์ ชินวัตร ได้รับแต่งตั้งเป็นที่ปรึกษารัฐมนตรีว่าการกระทรวงการคลัง ต่อมาเป็นรองเลขาธิการนายกรัฐมนตรี ฝ่ายการเมือง

และเป็นที่ปรึกษารัฐมนตรีช่วยว่าการกระทรวงคมนาคม (พ้อง ชีวานันท์) ในปี พ.ศ. 2556

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอโพนทอง
หมวดหมู่:นักหนังสือพิมพ์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดร้อยเอ็ด
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคความหวังใหม่
หมวดหมู่:พรรคชาติพัฒนา (พ.ศ. 2535)
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สุรศักดิ์ นานานุกูล

**ศาสตราจารย์ สุรศักดิ์ นานานุกูล** อดีตรัฐมนตรีช่วยว่าการกระทรวงการคลัง ในรัฐบาลพลเอก ชวลิต ยงใจยุทธ เป็นบุคคลหนึ่งที่มีบทบาทในการสนับสนุนการลดค่าเงินบาท ในช่วงวิกฤตการณ์การเงินในเอเชีย พ.ศ. 2540

สุรศักดิ์ นานานุกูล เป็นที่ปรึกษานายกรัฐมนตรี (พลเอก ชวลิต ยงใจยุทธ) ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท และในเวลาต่อมานายสุรศักดิ์ ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลของพลเอก ชวลิต ยงใจยุทธ แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง

## อ้างอิง

หมวดหมู่:นักการธนาคารชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สหพันธ์ฟุตบอลแห่งชาติลาว

**สหพันธ์ฟุตบอลแห่งชาติลาว** () เป็นองค์กรกำกับดูแลฟุตบอลในประเทศลาว ซึ่งเป็นผู้รับผิดชอบสำหรับฟุตบอลทีมชาติลาว ตลอดจนการแข่งขันระดับชาติ เช่น ลาวลีก และถ้วยนายกรัฐมนตรี

ทั้งนี้ ผู้ดำรงตำแหน่งประธานคนปัจจุบันของสหพันธ์ฟุตบอลแห่งชาติลาว คือ วีเพ็ด สีหาจักร

## อ้างอิง

## แหล่งข้อมูลอื่น
* 
* Lao Football Federation 
* Laos  at the FIFA website.
* Laos at AFC site

หมวดหมู่:ฟุตบอลในประเทศลาว
มารวย ผดุงสิทธิ์

**มารวย ผดุงสิทธิ์** (4 มีนาคม พ.ศ. 2472 – 12 ตุลาคม พ.ศ. 2564) อดีตรัฐมนตรีช่วยว่าการกระทรวงการคลัง ในรัฐบาลพลเอกชวลิต ยงใจยุทธ อดีตผู้จัดการตลาดหลักทรัพย์แห่งประเทศไทย และเป็นผู้ริเริ่มใช้ระบบการซื้อขายหลักทรัพย์ด้วยระบบคอมพิวเตอร์

## ประวัติ
มารวย เกิดเมื่อวันที่ 4 มีนาคม พ.ศ. 2472 ที่ตำบลห้วยสัก อำเภอบางสะพาน จังหวัดประจวบคีรีขันธ์ เป็นบุตรนายมา กับนางถนอม ผดุงสิทธิ์ 

ในวัยเด็กเข้าเรียนที่โรงเรียนเซนต์โยเซฟบ้านโป่ง จังหวัดราชบุรี จากนั้นจึงย้ายมาบิดาที่รับราชการในกรมรถไฟ เข้ามาเรียนต่อที่โรงเรียนเทเวศน์ศึกษา และย้ายตามบิดาไปอยู่ในจังหวัดต่างๆ ในเขตภาคเหนือ และเข้าเรียนจนจบชั้นมัธยมปีที่ 4 จากโรงเรียนอุตรดิตถ์ และเข้าไปเรียนต่อที่โรงเรียนวัดบวรนิเวศ จนถึงชั้นมัธยมศึกษาปีที่ 6 ต่อมาได้เกิดสงครามโลกครั้งที่สองจึงหยุดเรียน และกลับไปอาศัยอยู่ที่จังหวัดอุตรดิตถ์ ต่อมาบิดาของเขาล้มป่วยและต้องลาออกจากราชการ เขาจึงต้องทำงานเพื่อหาเลี้ยงครอบครัว โดยเขาสอบเข้ารับราชการได้ที่กรมรถไฟ และย้ายไปอยู่กรมชลประทาน และกรมบัญชีกลางตามลำดับ

สอบเทียบชั้นมัธยมศึกษาปีที่ 8 และเข้าเรียนต่อจนจบปริญญาตรี จากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเขาสอบชิงทุนไปเรียนต่อปริญญาโทที่มหาวิทยาลัยซีราคิวส์ ประเทศสหรัฐอเมริกา หลังจากกลับมาเขาได้รับการติดต่อให้สอบชิงทุนของสถาบันบัณฑิตพัฒนบริหารศาสตร์ ไปศึกษาต่อที่มหาวิทยาลัยวิสคอนซิน

ได้รับปริญญาพาณิชยศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ ในปี พ.ศ. 2532 และพัฒนบริหารศาสตรดุษฎีบัณฑิตกิตติมศักดิ์ จากสถาบันบัณฑิตพัฒนบริหารศาสตร์ ในปี พ.ศ. 2533

มารวย ได้ถึงแก่อนิจกรรมอย่างสงบด้วยวัย 92 ปี เมื่อเวลา 20.00 น. ของวันที่ 12 ตุลาคม พ.ศ. 2564

## การทำงาน
มารวย เคยรับราชการในสังกัดกรมรถไฟ ต่อมาโอนย้ายไปอยู่กรมชลประทาน และกรมบัญชีกลาง จนกระทั่งสอบชิงทุนได้ จึงย้ายมาเป็นอาจารย์ประจำสถาบันบัณฑิตพัฒนบริหารศาสตร์ ต่อมาเขาได้รับตำแหน่งเป็นผู้จัดการตลาดหลักทรัพย์แห่งประเทศไทย ระหว่างปี พ.ศ. 2528-2535

มารวย เป็นรัฐมนตรีช่วยว่าการกระทรวงการคลัง ในรัฐบาลของพลเอก ชวลิต ยงใจยุทธ ในช่วงที่เกิดวิกฤตการณ์การเงินในเอเชีย พ.ศ. 2540 หรือที่รู้จักกันในชื่อ "วิกฤตการณ์ต้มยำกุ้ง" ทำให้รัฐบาลต้องประกาศลดค่าเงินบาท แต่ดำรงตำแหน่งได้ไม่นานก็ต้องพ้นจากความเป็นรัฐมนตรีทั้งคณะ เนื่องจากพลเอกชวลิต ยงใจยุทธ นายกรัฐมนตรี ประกาศลาออกจากตำแหน่ง

## เครื่องราชอิสริยาภรณ์

## อ้างอิง

หมวดหมู่:บุคคลที่เสียชีวิตในปี พ.ศ. 2564

หมวดหมู่:บุคคลจากอำเภอบางสะพาน
หมวดหมู่:บุคคลจากโรงเรียนวัดบวรนิเวศ
หมวดหมู่:ข้าราชการพลเรือนชาวไทย
หมวดหมู่:อาจารย์คณะบริหารธุรกิจ
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:ผู้ได้รับปริญญากิตติมศักดิ์จากมหาวิทยาลัยธรรมศาสตร์
หมวดหมู่:ผู้ได้รับปริญญากิตติมศักดิ์จากสถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
จุลมงกุฎเจ้าชายเฟรเดอริกแห่งเวลส์

**จุลมงกุฎเจ้าชายเฟรเดอริกแห่งเวลส์** หรือเรียกอย่างเต็มว่า **จุลมงกุฎเจ้าชายเฟรเดอริก เจ้าชายแห่งเวลส์** () คือจุลมงกุฎที่จัดสร้างขึ้นในปีค.ศ. 1728 สำหรับเจ้าชายเฟรเดอริก เจ้าชายแห่งเวลส์ มกุฎราชกุมารซึ่งในขณะนั้นทรงเป็นทายาทผู้มีสิทธิโดยตรง ในสมเด็จพระเจ้าจอร์จที่ 2 แห่งบริเตนใหญ่ ทำจากทองคำทั้งเรือน ประกอบด้วยโค้งจำนวน 1 โค้งตามประเพณี ซึ่งสันนิษฐานว่าสร้างโดยช่างทองแห่งราชสำนัก ซามูเอล ชาเลส ในราคา £140 5/- (หนึ่งร้อยสี่สิบปอนด์กับห้าชิลลิง) หรือในปัจจุบันมีมูลค่าประมาณ £12,000 จุลมงกุฎองค์นี้ ในเอกสารบางครั้งก็เรียกว่าเป็น "มงกุฎ" (Crown)

## รูปแบบ
จุลมงกุฎองค์นี้ทำจากทองคำทั้งองค์ บริเวณฐานตกแต่งเป็นแถบทองคำเหมือนดั่งกรุด้วยอัญมณีทรงเหลี่ยมสลับกับทรงรี พื้นเป็นทองขัดแบบด้าน ขนาบด้วยไข่มุกทองคำด้านบนและล่าง เหนือจากฐานมงกุฎประกอบด้วยกางเขนแพตตี และสัญลักษณ์ดอกลิลลี (เฟลอร์เดอลีส) อย่างละสี่ดอกสลับกัน ซึ่งขัดมันและขัดด้านสลับกัน โค้งซึ่งมีเพียงหนึ่งนั้นจะหุบลงไปตรงกลางและมีลูกโลกทองคำตกแต่งมุกทองคำอยู่ ซึ่งด้านบนนั้นเป็นกางเขน ด้านในเป็นผ้ากำมะหยี่ม่วงเข้ม และตกแต่งขอบด้วยขนเออร์มิน

## ประวัติ
สมเด็จพระเจ้าชาลส์ที่ 2 แห่งอังกฤษ ได้ทรงมีพระบรมราชวินิจฉัยให้จัดสร้างจุลมงกุฎขึ้นเพื่อใช้สำหรับเจ้าชายผู้เป็นทายาทผู้มีสิทธิโดยตรง ในปีค.ศ. 1677 โดยระบุใช้องค์ประกอบคล้ายคลึงกับมงกุฎ ซึ่งมีทั้งกางเขน และสัญลักษณ์ดอกลิลลี พร้อมโค้งจำนวนเพียงหนึ่ง พร้อมทั้งลูกโลก และกางเขนบนยอด ซึ่งในขณะนั้นสมเด็จพระเจ้าจอร์จที่ 1 ทรงเป็นพระมหากษัตริย์พระองค์แรกซึ่งพระราชโอรสนั้นทรงพระชนม์ชีพจนได้เป็นรัชทายาท (เจ้าชายจอร์จ) จึงได้รับพระราชทานเฉลิมพระอิสริยยศเป็น "เจ้าชายแห่งเวลส์" ในปีค.ศ. 1714

ในพระราชพิธีในอีกหนึ่งปีถัดมานั้น เจ้าชายจอร์จทรงจุลมงกุฎประดับด้วยไข่มุกและเพชร แต่จุลมงกุฎองค์นี้ได้หายสาบสูญไป ต่อมาเจ้าชายเฟรเดอริก พระโอรสในสมเด็จพระเจ้าจอร์จที่ 2 ไม่ได้เสด็จด้วยในพระราชพิธีบรมราชภิเษกในปีค.ศ. 1727 และได้รับการเฉลิมพระอิสริยยศเป็นเจ้าชายแห่งเวลส์ในภายหลังเมื่อปีค.ศ. 1729 แต่จุลมงกุฎองค์นี้นั้นสร้างขึ้นหนึ่งปีก่อน

ในประวัติศาสตร์ยังไม่เป็นที่แน่ชัดว่าเจ้าชายเฟรเดอริกจะเคยทรงมงกุฎองค์นี้หรือไม่ พระองค์สิ้นพระชนม์ก่อนที่จะได้เสวยราชย์เป็นพระมหากษัตริย์ ซึ่งต่อมาจุลมงกุฎองค์นี้ได้ถูกใช้โดยพระโอรสและพระราชนัดดาของพระองค์เอง ซึ่งต่อมาคือ สมเด็จพระเจ้าจอร์จที่ 3 และ สมเด็จพระเจ้าจอร์จที่ 4 ตามลำดับ อย่างไรก็ตาม มงกุฎองค์นี้ไม่ได้ถูกนำมาใช้อีกภายหลังคริสต์ศตวรรษที่ 18 แต่จะใช้วางบนหมอนและอยู่ด้านหน้าพระองค์ในขบวนเสด็จของเจ้าชาย ในรัฐพิธีเปิดประชุมสภา

ต่อมาจุลมงกุฎองค์นี้ได้ถูกแทนที่ด้วย "จุลมงกุฎเจ้าชายจอร์จแห่งเวลส์" ซึ่งต่อมาคือสมเด็จพระเจ้าจอร์จที่ 5 ในปีค.ศ. 1902 และพระองค์เคยใช้มงกุฎองค์นี้ในขณะเข้าประชุมในสภาขุนนางแห่งอังกฤษ แต่มิได้ทรง เพียงแต่วางใส่หมอนไว้เบื้องหน้าพระองค์เท่านั้น  ในรัชสมัยต่อมาจุลมงกุฎองค์นี้ก็ถูกใช้งานในแบบเดียวกัน แต่มักจะไม่ได้ทรงมงกุฎอย่างเป็นทางการ สมเด็จพระเจ้าเอ็ดเวิร์ดที่ 7 แห่งสหราชอาณาจักร ทรงเป็นผู้ทรงจุลมงกุฎองค์นี้เป็นพระองค์สุดท้าย 

## อ้างอิง

## ดูเพิ่ม
* เครื่องราชกกุธภัณฑ์แห่งสหราชอาณาจักร

หมวดหมู่:เครื่องราชกกุธภัณฑ์สหราชอาณาจักร‎
สโมสรฟุตบอลล้านช้าง ยูไนเต็ด

**สโมสรฟุตบอลล้านช้าง ยูไนเต็ด** (; ) เป็นสโมสรฟุตบอลที่ตั้งอยู่ ณ ประเทศลาว โดยได้เข้าแข่งขันในลาวลีก ซึ่งเป็นลีกระดับสูงสุดในประเทศลาว และเคยได้แชมป์ในปี 2016

## อ้างอิง

## แหล่งข้อมูลอื่น
* Weltfussballarchiv 

หมวดหมู่:สโมสรฟุตบอลในประเทศลาว
หมวดหมู่:สโมสรกีฬาที่ก่อตั้งในปี พ.ศ. 2548
เจ้าชายเฟรเดอริก เจ้าชายแห่งเวลส์

**เจ้าชายเฟรเดอริก หลุยส์ เจ้าชายแห่งเวลส์** () ประสูติเมื่อวันที่ 1 กุมภาพันธ์ ค.ศ. 1707 เป็นสมาชิกราชวงศ์แฮโนเวอร์และราชวงศ์อังกฤษต่อมา เป็นพระราชโอรสพระองค์ใหญ่ในพระเจ้าจอร์จที่ 2 แห่งบริเตนใหญ่ เป็นพระราชบิดาของสมเด็จพระเจ้าจอร์จที่ 3 แห่งสหราชอาณาจักร และพระปัยกาของสมเด็จพระราชินีนาถวิกตอเรีย ซึ่งหลังจากการผ่านพระราชบัญญัติว่าด้วยการสืบราชสันตติวงศ์ ค.ศ. 1701 โดยรัฐสภาอังกฤษในปี ค.ศ. 1701 เจ้าชายเฟรเดอริกได้กลายเป็นองค์รัชทายาทผู้มีสิทธิในราชบัลลังก์อังกฤษทันที พระองค์เสด็จพระราชดำเนินไปประทับที่อังกฤษเป็นการถาวรภายหลังจากพระราชบิดารับราชาภิเษก และต่อมาได้ทรงเฉลิมพระอิสริยยศเป็น "เจ้าชายแห่งเวลส์" พระองค์สิ้นพระชนม์ก่อนจะเสวยราชย์ต่อจากพระราชบิดา อย่างไรก็ตามพระโอรสของพระองค์ (เจ้าชายจอร์จ ซึ่งต่อมาเฉลิมพระอิสริยยศเป็น เจ้าชายจอร์จแห่งเวลส์) ได้รับการสืบทอดราชสมบัติหลังจากพระราชบิดาเสด็จสวรรคตเมื่อวันที่ 25 ตุลาคม ค.ศ. 1760 เป็นพระเจ้าจอร์จที่ 3 ซึ่งครองราชย์ยาวนานตั้งแต่ ค.ศ. 1760 จนถึงปี ค.ศ. 1820

## อ้างอิง

หมวดหมู่:ราชวงศ์ฮันโนเฟอร์
หมวดหมู่:รัชทายาทสหราชอาณาจักร
หมวดหมู่:เจ้าชายแห่งเวลส์
หมวดหมู่:ดยุกแห่งคอร์นวอลล์
หมวดหมู่:ดยุกแห่งเอดินบะระ
หมวดหมู่:ไนต์ออฟเดอะการ์เตอร์
หมวดหมู่:บุคคลจากฮันโนเฟอร์
หมวดหมู่:พระราชโอรสในพระมหากษัตริย์
หมวดหมู่:พระราชบุตรในพระเจ้าจอร์จที่ 2 แห่งบริเตนใหญ่
ยกน้ำหนักชิงแชมป์โลก 2007

**[[การแข่งขันยกน้ำหนักชิงชนะเลิศแห่งโลก]] เฉลิมพระเกียรติพระบาทสมเด็จพระเจ้าอยู่หัวฯ ภูมิพลอดุลยเดช ครบรอบ 80 พรรษา** () จัดขึ้นที่ ยิมเนเซียมภายในสนาม 700 ปีเชียงใหม่, จังหวัดเชียงใหม่. เริ่มทำการแข่งขันตั้งแต่วันที่ 17–26 กันยายน, พ.ศ. 2550.

## ผลการแข่งขัน
### ผู้ชาย

### ผู้หญิง

## สรุปเหรียญการแข่งขัน
Ranking by **Big** (Total result) medals 

Ranking by all medals: **Big** (Total result) and **Small** (Snatch and Clean & Jerk)

## อันดับคะแนนรวม

### ผู้ชาย

### ผู้หญิง

## ประเทศที่เข้าร่วมแข่งขัน
นักกีฬาที่ทำการแข่งขัน 580 คนจาก 82 ประเทศที่เข้าร่วมแข่งขัน.

* (1)
* (15)
* (3)
* (8)
* (2)
* (15)
* (1)
* (15)
* (2)
* (12)
* (15)
* (15)
* (15)
* (1)
* (8)
* (2)
* (6)
* (7)
* (2)
* (10)
* (2)
* (4)
* (15)
* (6)
* (10)
* (6)
* (15)
* (2)

* (1)
* (11)
* (9)
* (14)
* (8)
* (5)
* (2)
* (9)
* (15)
* (15)
* (1)
* (6)
* (6)
* (2)
* (2)
* (6)
* (7)
* (1)
* (7)
* (1)
* (6)
* (4)
* (2)
* (1)
* (8)
* (12)
* (1)
* (1)

* (1)
* (15)
* (3)
* (7)
* (15)
* (2)
* (8)
* (1)
* (5)
* (15)
* (15)
* (1)
* (2)
* (1)
* (15)
* (1)
* (3)
* (15)
* (8)
* (1)
* (15)
* (15)
* (8)
* (14)
* (14)
* (2)

## สิทธิการออกอากาศ
ในส่วนของการถ่ายทอดสดการแข่งขันครั้งนี้ ทางอาร์.เอส.บีเอส (RSBS) ได้รับลิขสิทธิ์เพียงผู้เดียวในการเป็นผู้ผลิตสัญญาณออกอากาศ และ ถ่ายทอดการแข่งขันยกน้ำหนักชิงชนะเลิศแห่งโลก ผ่านทางสถานีโทรทัศน์หลัก (ฟรีทีวี) โดยหมุนเวียนการถ่ายทอดสด และ การถ่ายทอดสดทุกรอบจะไม่มีโฆษณาคั่น

อนึ่ง สมาคมยกน้ำหนักแห่งประเทศไทย เซ็นสัญญาขายลิขสิทธิ์การถ่ายทอดการแข่งขันให้แก่ บริษัท ควีนส์เบอรี มีเดีย จำกัด ได้รับลิขสิทธิ์เพียงผู้เดียวในการเป็นผู้ผลิตสัญญาณออกอากาศ และ ถ่ายทอดสดไปยัง 5 ทวีป 143 ประเทศทั่วโลก

## เกร็ดการแข่งขัน

## อ้างอิง

* Weightlifting World Championships Seniors Statistics 
* ยกน้ำหนักโลกไร้ฮีโร่ปวีณา 17ก.ย.มีลุ้นทองแน่จากเพ็ญศิริ-เปรมศิริ จากนสพ.ข่าวสด

## แหล่งข้อมูลอื่น
* Official website 
* ภาพบรรยากาศภายในสนามแข่งขัน

W
หมวดหมู่:การแข่งขันยกน้ำหนักชิงชนะเลิศแห่งโลก
*
2007
การแข่งขันยกน้ำหนักชิงชนะเลิศแห่งโลก
หมวดหมู่:การแข่งขันกีฬาในจังหวัดเชียงใหม่
ยกน้ำหนัก
โคโลเนลบูกีมาร์ช

**โคโลเนลบูกีมาร์ช** () เป็นเพลงมาร์ชที่แต่งโดย เรือเอกเฟรเดริก โจเซฟ ริกเกตส์ ทหารเรือชาวอังกฤษในปี ค.ศ. 1914 ซึ่งต่อมาได้เป็นผู้อำนวยการวงดุริยางค์กองทัพเรืออังกฤษ ที่เมืองพลิมัท  ริกเกตส์เป็นผู้ประพันธ์เพลงมาร์ชไว้เป็นจำนวนมาก ด้วยนามแฝงว่า "เคนเนต เจ. อัลฟอร์ด" (Kenneth J. Alford) จนได้รับฉายาว่าเป็น "ราชาเพลงมาร์ชอังกฤษ"   

ริกเกตส์แต่งเพลงนี้โดยได้แรงบันดาลใจมาจากการเล่นกอล์ฟ และการฝึกทหาร ที่ใช้เสียงนกหวีด หรือการผิวปาก แทนการส่งเสียงเตือนให้เตรียมพร้อม ส่วนชื่อเพลง "Colonel Bogey" (พันเอกโบกี) มาจากคตินิยม และศัพท์แสลงในสนามกอล์ฟ ในยุคปลายศควรรษที่ 19 ที่สามีมักอ้างกับภรรยา ว่าจะมาเล่นกับคนชื่อ "โบกี" (ซึ่งไม่มีอยู่จริง)    ปัจจุบันศัพท์คำนี้ยังใช้ในวงการกอล์ฟ หมายถึง ได้คะแนนเกินอยู่ +1 

เพลงนี้ยังเป็นที่นิยมในช่วงต้นสงครามโลกครั้งที่สอง เมื่อนักหนังสือพิมพ์ชาวไอริชชื่อ โทบี โอ ไบรอัน ได้แต่งคำร้องเพลงนี้เป็นเพลงล้อเลียนในปี ค.ศ. 1939 ชื่อ "Hitler Has Only Got One Ball" จากข่าวลือที่ว่า อดอล์ฟ ฮิตเลอร์เคยบาดเจ็บจากสงคราม และมีอัณฑะเหลือเพียงข้างเดียว  เนื้อหาล้อเลียนฮิตเลอร์และผู้นำนาซีอื่นๆ เช่น แฮร์มันน์ เกอริง ไฮน์ริช ฮิมม์เลอร์ โยเซฟ เกิบเบลส์    รูดอล์ฟ เฮสส์ วิลเฮล์ม ไคเทล เออร์วิน รอมเมล 

เพลงนี้ยังไปปรากฏในภาพยนตร์ *[[The Bridge on the River Kwai]]* ของเดวิด ลีน ในปี ค.ศ. 1957  ในฉากเดินสวนสนามของเชลยศึกสัมพันธมิตรในค่ายกักกัน  

## อ้างอิง

## แหล่งข้อมูลอื่น
* The real Colonel Bogey from *Music & Vision Daily*

หมวดหมู่:เพลงมาร์ช
หมวดหมู่:เพลงทหาร
หมึกแวมไพร์

**หมึกแวมไพร์** (; ) เป็นมอลลัสกาประเภทหมึกชนิดหนึ่ง

หมึกแวมไพร์ เป็นสัตว์ที่มีอายุอยู่มานานกว่า 200 ล้านปีแล้ว โดยจัดอยู่ในวงศ์ Vampyroteuthidae และสกุล * Vampyroteuthis* ซึ่งมีเพียงชนิดเดียวเท่านั้นที่ยังดำรงเผ่าพันธุ์มาจนถึงปัจจุบัน นับเป็นสายที่เชื่อมต่อระหว่างหมึกสายกับหมึกกล้วย ซึ่งหมึกแวมไพร์ จัดเป็นหมึกที่อยู่ในอันดับของตนเอง 

หมึกแวมไพร์ ได้ชื่อนี้มาจากรูปร่างหน้าตาที่แลดูน่ากลัว โดยมีพังผืดเชื่อมต่อกันระหว่างหนวดแต่ละเส้นทั้งหมด 8 เส้น เสมือนร่มหรือครีบ แลดูคล้ายเสื้อคลุมตัวใหญ่ ใช้สำหรับว่ายไปมาเหมือนการบินของนกหรือค้างคาว แต่หมึกแวมไพร์กลับเป็นสัตว์ที่ไม่มีอันตรายใด ๆ มีความยาวเต็มที่ประมาณ 28 เซนติเมตรเท่านั้น มีสีผิวน้ำตาลแดงปนดำ  ด้านในของลำตัวเป็นสีดำสนิทและมีหนามแหลม ๆ เรียงตัวตามแนวของหนวด มีดวงตากลมโตสีแดงก่ำ หรือสีน้ำเงิน
thumb|150px|left|ตาของหมึกแวมไพร์
150px|left|thumb|ใต้หนวด
หมึกแวมไพร์ เป็นหมึกที่อาศัยอยู่ในทะเลลึกที่มีความลึกตั้งแต่ 300–3,000 เมตร เป็นสถานที่ ๆ ไม่มีแสง และมีปริมาณออกซิเจนน้อย แต่หมึกแวมไพร์ก็อาศัยอยู่ได้เป็นอย่างดี และมักตกเป็นอาหารของสัตว์ทะเลที่มีขนาดใหญ่กว่าได้ จึงมีกลไกในการป้องกันตนเองด้วยการเรืองแสงลำตัวตัวเองได้ ซึ่งเกิดจากแบคทีเรีย ที่ส่องแสงเรือง ๆ เป็นสีฟ้า หรือสีน้ำเงิน ซึ่งทำให้ตาของผู้ที่มาคุกคามพร่ามัวไปได้

## อ้างอิง

## แหล่งข้อมูลอื่น

หมวดหมู่:หมึก
หมวดหมู่:ซากดึกดำบรรพ์มีชีวิต
เดอะมูสส์

**เดอะมูสส์** () เป็นกลุ่มดนตรีสัญชาติไทย ปัจจุบันสังกัดมีเรคคอร์ดส ในเครือมิวซิกมูฟ มีสมาชิกทั้งหมด 4 คน คือ แอร์ (ร้องนำ), จ๊ะ (กีต้าร์), ต้า (กลอง) และ กั๊ป (เบส)

## สมาชิก
;สมาชิกในปัจจุบัน
* พงศกร ลิ่มสกุล (แอร์) – ร้องนำ
* อธิศ อมรเวช (จ๊ะ) – กีตาร์
* ศุภโชค เตือนจิตต์ (ต๋า) – กลอง
* ปัจจาพงศ์ ศุภชัยเจริญ (กั๊ป) - กีตาร์เบส

;อดีตสมาชิก
* อาสนัย อาสม์สกุล (แมกซ์) – กลอง
* กษิภัท ยิ่งเจริญ (บาส) – กีตาร์เบส
* อริญชย์ ภาณุเวศย์ (ริน) – คีย์บอร์ด

## ประวัติ
ในเดือนพฤษภาคม พ.ศ. 2558 เดอะมูสส์ได้ออกซิงเกิลใหม่ "เจ็บที่ต้องรู้" และในปีเดียวกัน 2 สมาชิก กษิภัท ยิ่งเจริญ (บาส) และ อริญชย์ ภาณุเวศย์ (ริน) แยกตัวจากวงเนื่องจากจะไปทำวง DOSE

## ผลงาน
### สตูดิโออัลบั้ม

### อีพี
;Weak Hair Use Mousses (อิสระ)
# Chance (โอกาส)
# Choice
# Sweetheart
# เพราะเธอ
# ไม่มีความหมาย
# ฯลฯ

### ซิงเกิล

;เพลงอื่นๆ
* เพลงของเธอและฉัน - The Mousses (เพลงพิเศษแด่การจากไปของ MAMAFAKA)
* ทางที่เลือก - แอร์ The Mousses , โอม Cocktail , ต้า Paradox (เพลงพิเศษประจำแคมเปญ EXIT One Life Club)
* ไม่เคยรู้ ร่วมกับ Musketeers (GMM Original Album เคมีเข้า)

### อื่น ๆ
;ภาพยนตร์
* 2552 มหาลัยสยองขวัญ (จ๊ะ)
* 2553 น้ำตาลแดง 2 (จ๊ะ)
* 2554 จั๊กกะแหล๋น (จ๊ะ)

;นิตยสารและหนังสือ
* 2556 คอลัมนิสต์  Damn Magazine (อริญชย์)

;โรงเรียนสอนดนตรี
* The Proud Club สยาม (จ๊ะ , อริญชย์ - อาจารย์)

## รางวัลที่ได้รับ
* รางวัลชมเชย Believe Audition Day 2007
* รางวัลศิลปินหน้าใหม่ You2Play Award 2011

## อ้างอิง

## แหล่งข้อมูลอื่น
* Fanpage : The Mousses
* Fanpage : แอร์ ลิ่มสกุล 
* Fanpage : Ja Mousses
* Fanpage : Bazdude The Mousses
* Fanpage : TARO THE MOUSSES
* Fanpage : Arin Mousses
* เว็บไซต์ทางการ

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดมิวซิกมูฟ
หมวดหมู่:วงกลุ่มสี่สัญชาติไทย
สตาร์เคด (1997)

**สตาร์เคด (1997) ** เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 28 ธันวาคม พ.ศ. 2540 ซึ่งเป็นครั้งที่ 15 ของศึกสตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน

## ผลการปล้ำ/แมทช์การปล้ำ

## ดูเพิ่ม

*นิวเวิลด์ออร์เดอร์ (มวยปล้ำอาชีพ)
*สตาร์เคด
*รายชื่อรายการเพย์-เพอร์-วิวของดับเบิลยูซีดับเบิลยู

## อ้างอิง

## แหล่งข้อมูลอื่น
*Starrcade 1997 review at SLAM! Sports
*Starrcade 1997 review at 411mania

หมวดหมู่:สตาร์เคด
หมวดหมู่:มวยปล้ำอาชีพในปี พ.ศ. 2540
วิชัย ผาภูวนิน

**วิชัย ผาภูวนิน** หรือ **วิไซ ผาพูวะนิน** (; เกิด 12 มิถุนายน ค.ศ. 1985) เป็นนักฟุตบอลชาวลาวผู้ซึ่งเล่นให้แก่สโมสรบ้านเกิดในสโมสรฟุตบอลนครหลวงเวียงจันทน์ ในตำแหน่งกองหน้า เขาเป็นสมาชิกของฟุตบอลทีมชาติลาว โดยเข้าแข่งขันในเอเอฟเอฟ ซูซูกิ คัพ 2010 และฟุตบอลโลก 2014 โซนเอเชีย รอบคัดเลือก

## ผลงานการทำประตูในระดับนานาชาติ
:*รายการคะแนนและผลการทำประตูของลาว*

## อ้างอิง

## แหล่งข้อมูลอื่น
* FIFA.com  statistics
* Goal.com  profile

หมวดหมู่:นักฟุตบอลชาวลาว
หมวดหมู่:กองหน้าฟุตบอล
หมวดหมู่:บุคคลจากเวียงจันทน์
ต่อไส้

**ต่อไส้** หรือ เพี้ยฟาน จ๊าตอง ตานขโมย  เป็นไม้พุ่มในวงศ์ Sapindaceae เปลือกแตกเป็นร่องเล็กๆ สีน้ำตาล ใบประกอบ สีเขียวอ่อน ดอกช่อสีเหลืองอมเขียว ก้านดอกย่อยสั้น ผลเดี่ยวกลม สุกแล้วเป็นสีแดง ผิวเกลี้ยงเป็นมัน ยอดอ่อนใช้เป็นผักเหนาะ กินกับแกงและขนมจีน ชาวไทยอีสานใช้ทุกส่วนต้มน้ำดื่ม บำรุงโลหิต ขับน้ำคาวปลา รากต่อไส้ใช้ผสมในยาแก้หอบหืด
## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 56
* สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 231

หมวดหมู่:วงศ์เงาะ
หมวดหมู่:พืชที่รับประทานได้
หมวดหมู่:สมุนไพร
สมเด็จพระราชินีนาถแมรีที่ 1 แห่งฮังการี

**สมเด็จพระราชินีนาถแมรีที่ 1 แห่งฮังการี** () เป็นสมเด็จพระราชินีนาถแห่งฮังการี พระองค์สืบราชสมบัติต่อจากพระเจ้าหลุยส์ที่ 1 แห่งฮังการี พระราชบิดาของพระองค์ เมื่อวันที่ 10 กันยายน ค.ศ. 1382 โดยการสำเร็จราชการของเอลีซาเบตาแห่งบอสเนีย พระราชมารดา พระองค์ทรงอภิเษกสมรสกับเจ้าชายซีกิสมุนท์แห่งลักเซมเบิร์กเมื่อ เมษายน ค.ศ. 1385 พระองค์ถูกปลดในเดือนธันวาคมโดยพระเจ้ากาโรยที่ 2 แห่งฮังการี แต่การครองราชย์อันสั้นของพระองค์ก็จบด้วยการลอบปลงพระชนม์โดยการสนับสนุนของสมเด็จพระราชินีเอลีซาเบตา ในเดือนกุมภาพันธ์ ค.ศ. 1386 ในเดือนกรกฎาคม สมเด็จพระราชินีนาถก็ได้ครองราชย์อีกครั้ง แต่พระมารดาของพระองค์ถูกจับขังและประหารในเดือนมกราคมปีถัดมา ส่วนพระองค์ได้รับการปลดปล่อยโดยพระสวามี พระองค์และพระสวามีจึงครองคู่กันตราบจนสิ้นพระชนม์

## บรรณานุกรม
*
*
*
*
*
*

หมวดหมู่:บุคคลที่เกิดในปี พ.ศ. 1914
หมวดหมู่:ราชินีนาถแห่งฮังการี
หมวดหมู่:สมเด็จพระราชินีนาถ
หมวดหมู่:เจ้าหญิงฮังการี
หมวดหมู่:เจ้าหญิงโปแลนด์
หมวดหมู่:เจ้าแผ่นดินที่ถูกปลดจากราชบัลลังก์
ย่านาง

**ย่านาง** หรือ **ย่านางขาว** () เป็นไม้เลื้อยมีเนื้อไม้ในวงศ์ Menispermaceae เถากลม เหนียว เมื่ออ่อนมีสีเขียว แก่แล้วเป็นสีเทา ใช้ลำต้นเลื้อยพันต้นอื่น ใบเดี่ยว ดอกช่อแบบแตกแขนง ผิวเกลี้ยงเป็นมันสีเขียว สุกเป็นสีส้มอมแดง เมล็ดแข็งเพียงเมล็ดเดียวสามารถนำมาปลูกได้  อาหารไทยอีสานและอาหารลาวใช้ใบย่านางเป็นส่วนผสมในแกงลาว ใช้ทำเครื่องดื่ม ในเวียดนามใช้ทำเยลลี

**สรรพคุณของใบย่านาง**

1.เพิ่มความแข็งแรงให้ร่างกาย

2.ลดความอ่อนเพลีย

3.ป้องกันมะเร็ง

4.บำรุงผิวพรรณ

5.เป็นยาอายุวัฒนะ

6.บำรุงอวัยวะภายใน

**การดูแลรักษา**

รดน้ำต้นไม้ ช่วงเช้าและเย็นthumb|เยลลี่ที่เรียก "Sương sâm" ในเวียดนาม ใส่ใบย่านางด้วย

## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 77

## แหล่งข้อมูลอื่น

* Yanang page  
* Yanang page  
* ''Tiliacora triandra'' page  

หมวดหมู่:วงศ์บอระเพ็ด
หมวดหมู่:พืชที่รับประทานได้
หมวดหมู่:สมุนไพร
ตับเต่า (พืช)

**ตับเต่า**  เป็นไม้เลื้อยในสกุลสบู่เลือด วงศ์บอระเพ็ด ใช้ลำต้นเกี่ยวพันต้นไม้อื่น ไม่มีเนื้อไม้ ปลายใบกลม โคนเว้าเข้าหาก้านใบ ขอบใบเรียบ หลังใบมีสีเขียวออกสีนวล ดอกช่อ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก ผลเดี่ยว ผิวเรียบ แก่แล้วเปลี่ยนเป็นสีม่วงอมแดงหรือสีดำ ผลใช้เป็นอาหารสัตว์

## อ้างอิง
* มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552

หมวดหมู่:สกุลสบู่เลือด
ความตกลงสมบูรณ์แบบ

**ความตกลงสมบูรณ์แบบเพื่อยุติสถานะสงครามระหว่างประเทศไทยกับบริเตนใหญ่และอินเดีย** () หรือ **ความตกลงสมบูรณ์แบบ** เป็นสนธิสัญญาสันติภาพที่จัดทำขึ้นเมื่อวันที่ 1 มกราคม พ.ศ. 2489 ณ สิงคโปร์ อันเป็นการยุติสถานะสงครามระหว่างไทยกับบริเตนใหญ่ที่ไทยประกาศสงครามต่อสหราชอาณาจักรในวันที่ 25 มกราคม พ.ศ. 2485 ระหว่างสงครามโลกครั้งที่สอง สนธิสัญญาฯ มีผลใช้บังคับในวันเดียวกับที่ลงนาม และมีการขึ้นทะเบียนที่ชุดสนธิสัญญาสหประชาชาติในวันที่ 23 สิงหาคม พ.ศ. 2494

## ผลลัพธ์
ผลลัพธ์หลักของสนธิสัญญาฉบับนี้คือยกเลิกการผนวกรัฐฉานและรัฐมลายูที่ไม่ได้เข้าเป็นสหพันธ์ (Unfederated Malay States) จำนวนสี่รัฐ บริเตนใหญ่ได้ประโยชน์น้อยกว่าที่คาด ส่วนใหญ่เพราะสหรัฐคัดค้านมาตรการลงโทษต่อประเทศไทย กล่าวคือ ไม่สามารถลดขนาดกองทัพไทยได้ อย่างไรก็ดีสนธิสัญญาฯ กำหนดให้ไทยส่งมอบข้าวสาร 1.5 ล้านตันให้แก่มาลายาของบริเตนซึ่งขาดแคลนข้าว นอกจากนี้ยังห้ามไทยขุดคลองข้ามคอคอดกระหากรัฐบาลบริเตนไม่ยินยอม ซึ่งบ่อนทำลายอำนาจของรัฐบาลปรีดี พนมยงค์

หลังตราสนธิสัญญาฯ สหรัฐและบริเตนฟื้นฟูความสัมพันธ์ทางทูตกับไทยในวันที่ 5 มกราคม และวันถัดไปมีการจัดการเลือกตั้งทั่วไป สหรัฐยังให้เงินกู้ 10 ล้านดอลลาร์สหรัฐแก่ประเทศไทยเป็นการบูรณะเครือข่ายขนส่งของไทยซึ่งได้รับความเสียหายจากการทิ้งระเบิดของสหรัฐ ไทยเข้าร่วมสหประชาชาติในวันที่ 16 ธันวาคม 2489

มีการลงนามสนธิสัญญาสันติภาพออสเตรเลีย–ไทยแยกต่างหาก โดยมีการลงนามในวันที่ 3 เมษายน 2489 ทั้งนี้ตามประกาศสงครามของออสเตรเลียในวันที่ 2 มีนาคม 2485 และพระราชบัญญัติการมีมติเห็นชอบบทกฎหมายแห่งเวสต์มินสเตอร์ของออสเตรเลีย

## ดูเพิ่ม
* ประเทศไทยในสงครามโลกครั้งที่สอง

## อ้างอิง

## บรรณานุกรม

*
*
*
*
*
*
*

หมวดหมู่:ความตกลงระหว่างประเทศ
หมวดหมู่:สนธิสัญญาสงครามโลกครั้งที่สอง
หมวดหมู่:สนธิสัญญาสันติภาพ
หมวดหมู่:สนธิสัญญาสันติภาพเกี่ยวข้องกับไทย
หมวดหมู่:สนธิสัญญาเกี่ยวข้องกับไทย
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับนิวซีแลนด์
หมวดหมู่:สนธิสัญญาเกี่ยวข้องกับสหภาพแอฟริกาใต้
หมวดหมู่:สนธิสัญญาเกี่ยวข้องกับบริติชอินเดีย
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาทวิภาคีเกี่ยวข้องกับไทย
หมวดหมู่:สนธิสัญญาทวิภาคีเกี่ยวข้องกับสหราชอาณาจักร
หมวดหมู่:ประเทศไทยในสงครามโลกครั้งที่สอง
หมวดหมู่:ผลที่ตามมาหลังสงครามโลกครั้งที่สองในประเทศไทย
หมวดหมู่:ผลที่ตามมาหลังสงครามโลกครั้งที่สอง
หมวดหมู่:สนธิสัญญาไทย–สหราชอาณาจักร
หมวดหมู่:ความสัมพันธ์ไทย–นิวซีแลนด์
หมวดหมู่:ความสัมพันธ์ไทย–อินเดีย
หมวดหมู่:ความสัมพันธ์ไทย–แอฟริกาใต้
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:ประเทศไทยในปี พ.ศ. 2489
เว็นเดอะเซนต์สโกมาร์ชชิงอิน

**เว็นเดอะ[[เซนต์]]สโกมาร์ชชิงอิน** () บางครั้งเรียกสั้นๆ ว่า **เดอะเซนต์ส** (The Saints) เป็นเพลงกอสเปลอเมริกันมีที่มาไม่แน่ชัด แต่สันนิษฐานว่ามาจากเพลงสวดสรรเสริญตั้งแต่คริสต์ศตวรรษที่ 19 ในปัจจุบันนิยมนำมาบรรเลงเป็นเพลงแจสในแบบดิกซีแลนด์  ชื่อเพลงนี้บางครั้งอาจสับสนกับเพลงสวดอีกเพลงหนึ่ง ชื่อ "When the Saints **are** Marching In" (เว็นเดอะเซนต์ส**อาร์**มาร์ชชิงอิน) ที่แต่งในปี ค.ศ. 1896 

แต่เดิมเพลงนี้นิยมใช้เป็นเพลงมาร์ชในขบวนแห่ศพแถบเมืองนิวออร์ลีนส์ รัฐลุยเซียนา เมื่อเสร็จพิธีการแล้ว ขณะวงดนตรีเดินทางกลับ มักบรรเลงเพลงนี้ในท่วงทำนองที่คึกคักขึ้นในแบบดิกซีแลนด์ จนกลายเป็นที่ติดหูจนถือเป็นเอกลักษณ์ของเมืองนิวออร์ลีนส์ และนำมาใช้เป็นเพลงประจำของทีมอเมริกันฟุตบอล นิวออร์ลีนส์เซนต์

เพลงนี้กลายเป็นที่นิยมในวงกว้างจากการบรรเลงของหลุยส์ อาร์มสตรอง ในช่วงทศวรรษ 1930 และแพร่หลายไปส่งวงการร็อกแอนด์โรล จากการบรรเลงของแฟตส์ โดมิโน และบิล แฮลีย์ แอนด์ฮีสโคเมตส์  นักร้องอื่นๆ ที่เคยร้องเพลงนี้ เช่น จูดี การ์แลนด์ เอลวิส เพรสลีย์ เจอร์รี ลี ลูวิส ดอลลี พาร์ตัน บรูซ สปริงส์ทีน

## ดนตรี

M:2/4
L:1/8
K:C
Q:1/4=120
z CEF|G4|z CEF|G4|
w:Oh when the saints go march-ing in,
z CEF|G2E2|C2E2|D4|
w:oh when the saints go march-ing in,
z EED|C4|E2G2|GF3|z2 EF|
w:I want to be in that numb-er,
G2E2|C2 D2|C4||
w:when the saints go march-ing in.


## อ้างอิง

## แหล่งข้อมูลอื่น
*''When The Saints Go Marching In''  Louis Armstrong version
*Hymns Without Words  - free MP3 recordings for download and use in services

หมวดหมู่:เพลงคริสเตียน
หมวดหมู่:เพลงแจ๊ส
หมวดหมู่:รัฐลุยเซียนา
โปรอีโวลูชันซ็อกเกอร์เมเนจเมนท์

***โปรอีโวลูชันซ็อกเกอร์เมเนจเมนท์*** () หรือที่รู้จักในชื่อ **พีอีเอสเอ็ม** หรือ **พีอีเอสเมเนเจอร์/เมเนจเมนท์** เป็นวิดีโอเกมการจัดการฟุตบอลที่ได้รับการเปิดตัว ณ วันที่ 24 มีนาคม ค.ศ. 2006 ซึ่งเป็นเกมการจัดการฟุตบอลแรกของซีรีส์ *[[โปรอีโวลูชันซ็อกเกอร์]]* 

## รูปแบบการเล่น
เกมชุดนี้อิงตามฟุตบอลในช่วงฤดูกาล 2005/06 โดยในช่วงเริ่มต้นของเกม คุณจะได้รับการร้องขอให้เลือกสโมสรที่คุณต้องการที่จะบริหารจัดการ ซึ่งคุณสามารถเลือกได้จากที่มีอยู่ 108 สโมสร จาก 6 ลีกที่แตกต่างกัน ซึ่งได้แก่:
* พรีเมียร์ลีก ของอังกฤษ
* ลาลิกา ของสเปน
* เซเรียอา ของอิตาลี
* บุนเดิสลีกา ของเยอรมนี
* ลีกเอิง ของฝรั่งเศส
* เอเรอดีวีซี ของเนเธอร์แลนด์

ทุกครั้งที่การแข่งขันเสร็จสิ้น จะได้รับคะแนนความรุ่งโรจน์ โดยคะแนนความรุ่งโรจน์สามารถใช้จ่ายภายในเกมเพื่อปลดล็อกผู้เล่นบางราย, คุณสมบัติพิเศษ ฯลฯ เมื่อรวมบางอย่างถึง คุณก็สามารถนำไปใช้กับสโมสรใหม่ได้ (สโมสรที่ดีกว่า, คะแนนความรุ่งโรจน์มากขึ้นที่จำเป็นสำหรับคุณ) ในขณะที่คุณอยู่ที่สโมสรอีกต่อไป คุณจะได้รับคะแนนความรุ่งโรจน์มากขึ้น

## การตอบรับ
เกมได้รับความเห็นในเชิงลบพอสมควร ส่วนใหญ่มาจากการไม่ได้รับอนุญาตให้ใช้สิทธิในเกม ผู้จัดการทีมหลายคนและชื่อทีมไม่ถูกต้อง นอกจากนี้ ถ้าผู้เล่นไม่ได้รับอนุญาตในการเล่นเกม พวกเขาก็จะไม่ปรากฏในผลการค้นหา

สิ่งเหล่านี้จึงได้รับการพิจารณาว่าไม่สมจริงและอาจเกิดจากความเกียจคร้านของผู้สร้าง นี่จึงเป็นข้อจำกัดของความบันเทิงสำหรับผู้เล่น

## ภาคต่อ
เกมเวอร์ชันนี้อาจไม่มีการผลิตภาคต่อ เนื่องจากความล้มเหลวในโลกของเกม อย่างไรก็ตาม มันได้กลายเป็นที่ชัดเจนว่าแฟน ๆ บางส่วนของโปรอีโวลูชันซ็อกเกอร์และโคนามิได้พิจารณาว่า *[[เล็ทส์เมคอะซ็อกเกอร์ทีม!]]* เป็นเปรียบเสมือนภาคต่อ เนื่องจากความคล้ายคลึงของรูปแบบและความรู้สึกที่คุ้นเคย

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:เกมสำหรับเพลย์สเตชัน 2
หมวดหมู่:เกมชุดโปรอีโวลูชันซ็อกเกอร์
หมวดหมู่:วิดีโอเกมการจัดการฟุตบอล
บุญผ่อง

**บุญผ่อง** ละครโทรทัศน์ไทยทางช่องไทยพีบีเอส ออกอากาศในช่วงกลางปี พ.ศ. 2556

## เนื้อเรื่อง
ในช่วงสงครามโลกครั้งที่สอง กองทัพญี่ปุ่นได้เดินทัพผ่านทางประเทศไทย ทำให้ไทยได้รับผลกระทบจากสงครามไปด้วย มีการทิ้งระเบิดอย่างต่อเนื่องจากสหรัฐอเมริกา บุญผ่อง ชายหนุ่มผู้เป็นลูกชายคนโตของครอบครัวสิริเวชชะพันธ์ แห่งตลาดปากแพรก อำเภอเมือง จังหวัดกาญจนบุรี รับสุรัตน์ ภรรยา และผณี ลูกสาววัย 9 ขวบ เพียงคนเดียวที่เดินทางหนีระเบิดจากพระนครมาอยู่ที่นี่ 

ที่กาญจนบุรี และราชบุรี ได้มีการเกณฑ์เชลยสงคราม ซึ่งเป็นทหารชาติตะวันตกฝ่ายสัมพันธมิตรมาสร้างทางรถไฟและสะพานข้ามแม่น้ำแควเพื่อที่จะตัดผ่านไปประเทศพม่า เชลยหลายคนต้องล้มตายจากสภาพภูมิอากาศและภูมิประเทศที่เต็มไปด้วยโรคภัยต่าง ๆ จากป่าดิบชื้น รวมถึงการกินอยู่ที่ลำบาก และการถูกทรมานให้ทำงานตลอดวัน ตลอดคืน  เป็นที่น่าหดหู่ใจอย่างมากต่อผู้พบเห็น รวมถึงบุญผ่อง บุญผ่องจึงตัดสินใจบางอย่างที่จะช่วยพวกเชลย แม้จะต้องเสี่ยงชีวิตตนเองและครอบครัวก็ตาม บุญผ่องได้รับการติดต่อจากกองทัพญี่ปุ่นให้ไปส่งอาหารถึงในค่ายเชลย บุญผ่องจึงแอบส่งยาและของใช้ต่าง ๆ ใส่ลงไปในข้าวของเหล่านี้ แม้จะไม่เป็นที่เห็นด้วยจากครอบครัว รวมถึงเป็นที่สงสัยของทางญี่ปุ่น หลายต่อหลายครั้งมีการตรวจค้น แต่ก็ไม่พบเจอ ท้ายที่สุดเมื่อญี่ปุ่นสงสัยมากขึ้น บุญผ่องจึงให้ผณี ลูกสาวตัวเล็ก ๆ ของตนเองเป็นคนนำไปส่งให้ ด้วยผณีนั้นเป็นที่ผูกพันของ มิโยชิ นายทหารชาวญี่ปุ่นที่รักผณีเสมือนลูกสาวตนเองจริง ๆ จนก่อให้เกิดเป็นมิตรภาพต่างวัย

## นักแสดง

## เบื้องหลัง
บุญผ่อง เป็นละครโทรทัศน์ที่สร้างมาจากเรื่องจริงของบุญผ่อง สิริเวชชะพันธ์ อดีตนักธุรกิจชาวกาญจนบุรี ที่ให้ความช่วยเหลือเชลยสงครามในช่วงสงครามโลกครั้งที่สอง ที่ถูกเกณฑ์มาสร้างทรงรถไฟสายมรณะและสะพานข้ามแม่น้ำแคว ด้วยการแอบส่งยาและข้าวของต่าง ๆ ให้ จนได้รับการยกย่องจากหลายชาติที่เป็นชาติสัมพันธมิตรในภายหลังสงครามยุติ จนได้รับฉายาว่า "วีรบุรุษสะพานข้ามแม่น้ำแคว" หรือ "วีรบุรุษช่องเขาขาด"

บทละครได้ถูกเขียนขึ้นโดยอ้างอิงจากเหตุการณ์ที่เกิดขึ้นจริง ด้วยระยะเวลาการเขียนยาวนานกว่า 5 ปี โดยผ่านคำให้สัมภาษณ์ของ ผณี  ศุภวัฒน์ (สิริเวชชะพันธ์) บุตรสาวของบุญผ่องที่อยู่ร่วมในเหตุการณ์ ซึ่งกลายมาเป็นตัวละครสำคัญในเรื่องด้วย และลำไย สิริเวชชะพันธ์ น้องสะใภ้ของบุญผ่อง 

การถ่ายทำถ่ายในสถานที่จริง และอีกหลายสถานที่ ร่วมด้วยนักแสดงหลากหลายเชื้อชาติ หลากหลายภาษา จนเมื่อละครเปิดตัวเป็นครั้งแรก มีงานแถลงข่าวเปิดตัวในวันที่ 25-26 เมษายน พ.ศ. 2556 ที่จังหวัดกาญจนบุรี สถานที่เกิดเหตุจริง และมีรอบเปิดตัวสำหรับสื่อมวลชน ในวันที่ 30 เมษายน พ.ศ. 2556 ที่โรงภาพยนตร์เอสพลานาด แคราย

และก่อนที่ละครจะออกอากาศ ได้มีการเผยแพร่สารคดี "ไม้หมอนสุดท้าย บนทางสายมรณะ" เป็นการให้ข้อมูลความรู้แก่ผู้ชมก่อนที่จะละครจะเริ่มต้น

## อ้างอิง

## แหล่งข้อมูลอื่น
*เว็บไซต์บุญผ่อง 

หมวดหมู่:ละครโทรทัศน์ช่องทีวีไทย-ไทยพีบีเอส
หมวดหมู่:ละครโทรทัศน์ไทยในปี พ.ศ. 2556
หมวดหมู่:เชลยศึกในวัฒนธรรมประชานิยม